Kolonisashon spaño di Karibe Hulandes

E kolonisashon spaño di Karibe Hulandes a desaroyá entre fin di siglo 15 i komienso di siglo 17, manteniendo nan den man spaño te na añanan 30 di siglo 17, dékada den kua e islanan a kai den man hulandes. Asina, Kòrsou a keda okupá pa e Provinsianan uní di Hulanda na 1634, Aruba i Boneiru na 1636. Perdí definitivamente e provinsia di Venezuela, Saba i Sint Eustatius tambe a keda okupá pa e hulandesnan na 1636, pero San Martin no a keda okupá definitivamente pa e hulandes i fransesnan te 1648. E okupashon spaño tabata mas efektivo ounke chikitu den e islanan mas grandi (Kòrsou, Aruba i Boneiru), ku den e islanan mas chikitu, ku, ounke ofisialmente spaño, no tabata okupá, ku eksepshon di e isla di Sint Maarten entre 1633 i 1648 pa priva e hulandesnan di sal.

 General 
E islanan Kòrsou, Aruba, Boneiru huntu ku e Antianan chikí a ser yamá pa e spañónan komo 'Islanan Inútil', pa motibu di e falta di oro riba nan teritorio.

Na yegada di e spañonan Kòrsou, Aruba i Boneiru tabata poblá pa e kaketios di e famia arahuaka.

Nan a ser deskubrí dor di Alonso de Ojeda, ku a mira Kòrsou (el a yam'é Isla di e Gigantenan) i a desembarká na Aruba na 1499, hasiendo nan parti di su efímero gobernashon di Coquibacoa, otorgá pa e reinan tras di lomba di Cristóbal Colón.

Dia 6 di yüni 1508 e rei a nombra Ojeda komo gobernador di Nueva Andalusía, inkluyendo e tres islanan.

Na 1513 e poblashon di e tres islanan a ser traslada na Santo Domingo pa traha den e minanan di kobre.

Na 1519, riba petishon di e faktor òf delegado di e Real Hasienda di Santo Domingo, Juan Martín de Ampués òf Ampiés, e habitantenan originario di Kòrsou, Aruba, Boneiru i di e Tera Firme serka di nan (ku nan a yamá guatiaos), a ser deklará "amigunan di e spañonan" pa e tata herónimo ku tabata goberná na Santo Domingo i a preservá nan for di ekspedishon sklabista, ya ku Ampués a keda impreshoná pa e inteligensia di esakinan ora el a tuma kontakto ku nan i a ke konvertí nan na kristianismo.

Na 1520 Ampués a manda tres ekspedishon pa e islanan, repatriando na Kòrsou 25 indigeno kapturá anteriormente, mandá den e promé ekspedishon. Den e di dos, 6 spaño a yega Aruba i Kòrsou pa purba evangeliza e indigenonan i den e di tres a yega un mason i un karpintero pa konstrui un mishon.

E aña ei viseroi Diego Colón a duna Ampués un karta di mamparo pa e indjannan di e islanan inútil, dor di kua e indjannan lo tabata protehá for di sklabitut i Ampués por a poblá e islanan, komo un sorto di protektor di nan.

Un di kuater ekspedishon a ser mandá na 1522 bou di mando di Gonzalo di Sevilla, kende a keda un aña i mei na e islanan trahando amistat ku e indígenanan.Historia general de España y América

Ampués a funda Coro na Tierra Firme na 1527 i na 1528 el a ser reemplasa pa Ambrosio Alfínger, un representante di e Kasa di Welser di Augsburg, kende a risibi di rey Carlos 1 e gobierno di e Provinsia di Venezuela.

Ademas, un di e referensianan mas bieu riba e nomber di e isla, ta den archivo di Registro Públiko Prinsipal di e siudat di Caracas (Venezuela). Un dokumento di 9 di desember 1595 ta espesifiká ku Francisco Montesinos, kura i vikario di "e Islanan di Kòrsou, Aruba i Bonaire" a konferí un poder na Pedro Gutiérrez de Lugo, estante na Caracas, pa e kobra di e Cajas Real di su Majestad Katolico Don Felipe 2, e salario ku tabata korresponde na medida di su ofishi komo kura i vikario di e islanan.

E West Indische Compagnie durante e Guera di Ochenta Aña, den un ekspedishon bou di mando di Johannes van Walbeeck, a konkistá Kòrsou na 1634 i Aruba i Boneiru na 1636, desalohando definitivamente e spañonan apesar di e defensa obstiná ku López de Moria i Juan Matheos a hasi. E kolonia spaño chikitu i kasi henter e poblashon di e indígenanan arahuako, ku a nenga di hurá obediensia na Hulanda, a ser ekspulsá i a buska refugio na kosta di Venezuela.

 E deskubrimentu i aneksashon spaño di e otro islanan di Karibe Hulandes 
Kristóbal Kolón a deskubri e islanan Sint Eustatius, Saba i Sint Martin na 1493, deskubriendo e ultimo di nan riba 11 di november di e aña ey, Dia di San Martin (di e manera aki e nomber di e isla). Na su turno, el a batiza Saba ku e nomber di San Kristóbal. Asina, e tres islanan a keda anekshona ofisialmente na Spaña, pero no tabatin ningun spaño ku a bai biba riba nan.

Tabata na 1636 ora Hulanda a okupá Sint Eustatius, nombrá un gobernador pa e isla ei, i Saba (okupá pa e gobernador di e isla anterior pa e West Indische Compagnie na 1640). Asina e islanan aki a ser poblá pa britániko, irlandes i katibu afrikano.

Ademas, den kaso di Sint Maarten, aunke e isla tambe a keda bandoná pa e spañonan i okupá pa franses i hulandes na 1630 prinsipalmente pa e buskeda di salu, e spañonan a ekspulsá nan tres aña despues. Na 1644 e spañonan a mantené e isla danki na nan viktoria den e atake riba San Martin. Ku e Pas di Munster e spañonan a retira. Riba 23 di mart 1648 Fransia i Republika Hulandes a firma un akuerdo (Tratado di Konkordia), den kua nan a dividi e isla.

Category:Historia di Aruba
Category:Historia di Boneiru
Category:Historia di Kòrsou
Category:Historia di Spaña